Saeima ir pieņēmusi un Valsts  
prezidents izsludina šādu likumu:

**Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā**

Izdarīt Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā (Latvijas Vēstnesis, 2010, 206. nr.; 2012, 59., 190. nr.; 2013, 188. nr.; 2015, 107., 248. nr.; 2016, 241. nr.; 2017, 132., 156. nr.; 2020, 240.A nr.) šādus grozījumus:

1. 12. pantā:

izteikt pirmo daļu šādā redakcijā:

"(1) Uzņēmumu vieglo transportlīdzekļu nodokli par transportlīdzekli, kurš pirmo reizi reģistrēts pēc 2009. gada 1. janvāra un par kuru transportlīdzekļa reģistrācijas apliecībā ir informācija par motora maksimālo jaudu, maksā atbilstoši tā motora maksimālajai jaudai kilovatos (kW) šādā apmērā:

1) līdz 110 kW - 33 *euro* mēnesī;

2) no 111 kW  līdz 130 kW - 0,3 *euro* par katru kW mēnesī;

3) no 131 kW līdz 150 kW - 0,35 *euro* par katru kW mēnesī;

4) no 151 kW līdz 200 kW - 0,5 *euro* par katru kW mēnesī;

5) virs 200 kW - 0,7 *euro* par katru kW mēnesī.";

aizstāt 1.1 daļā skaitli un vārdu "10,00 *euro*" ar skaitli un vārdu "15 *euro*";

papildināt pantu ar 1.2 daļu šādā redakcijā:

"(12) Uzņēmumu vieglo transportlīdzekļu nodoklis par transportlīdzekli, kurš pēc savas konstrukcijas kā mehānisko dzinējspēku izmanto gan enerģiju no transportlīdzeklī glabātās elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators), kam nepieciešamo elektroenerģiju var iegūt, pieslēdzoties ārējam elektroenerģijas avotam, gan enerģiju no iekšdedzes motora un kurš nav minēts šā panta pirmajā vai 1.1 daļā, ir 25 *euro* mēnesī.";

aizstāt otrajā daļā vārdus un skaitļus "un 1.1 daļā, ir 49 *euro*" ar skaitļiem un vārdiem "1.1 un 1.2 daļā, ir 60 *euro*";

aizstāt trešajā daļā skaitli "1.1" ar skaitļiem "1.1, 1.2".

2. Aizstāt 14. panta trešās daļas 1. punktā vārdus "dzinēja darba tilpumu" ar vārdiem "motora maksimālo jaudu".

3. Papildināt pārejas noteikumus ar 26. punktu šādā redakcijā:

"26. Nodokļa maksātājs, kas līdz 2023. gada 30. jūnijam uzņēmumu vieglo transportlīdzekļu nodokli ir samaksājis par visu taksācijas periodu vai daļēji, uzņēmumu vieglo transportlīdzekļu nodokļa starpību, kas veidojas pēc 2023. gada 1. jūlija, samaksā pirms kārtējās tehniskās apskates."

Likums stājas spēkā 2023. gada 1. jūlijā.

Likums Saeimā pieņemts 2023. gada 27. aprīlī.

Valsts prezidents *E. Levits*

Rīgā 2023. gada 9. maijā